ΓΡΑΠΤΗ ΕΡΩΤΗΣΗ E-2722/00

υποβολή: Christopher Huhne (ELDR) προς την Επιτροπή

(1 Σεπτεμβρίου 2000)

Θέμα: Αγροτική οικονομία

Ποιό είναι το μέσο εισόδημα (σε Ecu/ευρώ) των απασχολουμένων στη γεωργία σε κάθε κράτος μέλος και για κάθε έτος της τελευταίας δεκαετίας;

Τί ποσοστό του μέσου εθνικού εισοδήματος αντιπροσωπεύει αυτό σε κάθε κράτος μέλος για κάθε έτος της τελευταίας δεκαετίας;

Απάντηση του κ. Fischler εξ ονόματος της Επιτροπής

(13 Οκτωβρίου 2000)

Το γεωργικό εισόδημα μπορεί να οριστεί με διαφορετικούς τρόπους. Για τη σύγκριση των επιπέδων των εισοδημάτων που προέρχονται από γεωργική δραστηριότητα μεταξύ των κρατών μελών, η Επιτροπή γενικώς χρησιμοποιεί την πραγματική καθαρή προστιθέμενη αξία σε κόστος συντελεστών ανά μονάδα ετήσιας εργασίας που είναι διαθέσιμη σε όλα τα κράτη μέλη. Η παράμετρος αυτή καλύπτει το εισόδημα που προκύπτει από γεωργική δραστηριότητα, αλλά δεν είναι πλήρως αντιπροσωπευτική του συνολικού εισοδήματος των γεωργών. Πρώτον, τα ενοίκια, οι τόκοι και οι μισθοί που καταβάλλονται δεν αφαιρούνται. Δεύτερον, ορισμένοι γεωργοί έχουν άλλου είδους εισοδήματα όπως μισθούς, κοινωνικές παροχές, εισοδήματα από μη γεωργικές δραστηριότητες, ή πληρώνουν φόρους, κοινωνικές εισφορές, κλπ. Το εισόδημα ανά κεφαλή εκφράζεται βάσει της μονάδας ετήσιας εργασίας και αντιστοιχεί περίπου σε ισοδύναμο πλήρους απασχόλησης.

Η σημασία του εισοδήματος που προέρχεται από γεωργική δραστηριότητα στο συνολικό διαθέσιμο εισόδημα του γεωργικού πληθυσμού και των στοιχείων του εισοδήματος όπως τα ενοίκια, οι τόκοι και οι μισθοί ποικίλλει σημαντικά από ένα κράτος μέλος σε άλλο. Οι παράγοντες αυτοί καθώς και η εναρμόνιση τουπολογισμού του εισοδήματος στα κράτη μέλη πρέπει να ληφθούνπόψηόταν γίνονται προσπάθειες λήψης συμπερασμάτων από τη σύγκριση των εισοδημάτων.

Το μέσο γεωργικό εισόδημα για τα δεκαπέντε κράτη μέλη για την περίοδο 1990-1998, σε ευρώ και σε μονάδα αγοραστικής δύναμης αναφέρεται στους πίνακες που έχουν αποσταλεί απευθείας στο Αξιότιμο Μέλος του Κοινοβουλίου και στη γραμματεία του Κοινοβουλίου. Οι στατιστικές του εισοδήματος δεν περιλαμβάνονται για το 1999, διότι οι λογαριασμοί του γεωργικού τομέα είναι ακόμη προσωρινοί για το εν λόγω οικονομικό έτος. Επιπλέον, οι στατιστικές των εισοδημάτων για το 1999 καθορίστηκαν βάσει νέας μεθόδου που εφαρμόζεται στους λογαριασμούς του γεωργικού τομέα. Δενπάρχουν διαθέσιμα στοιχεία για όλα τα κράτη μέλη σύμφωνα με τη νέα μέθοδο σε μακροχρόνια βάση.

Όσον αφορά τη δεύτερη ερώτηση, πρέπει ναπογραμμιστεί ότι η αναλογία του μέσου εθνικού εισοδήματος που αντιπροσωπεύεται από το γεωργικό εισόδημα, όπως έχει οριστεί ανωτέρω, δεν αντικατοπτρίζει πιστά την κατάσταση των ατόμων που εργάζονται στον γεωργικό τομέα. Ο δείκτης του εισοδήματος που χρησιμοποιείται για τη γεωργία δεν μπορεί να συγκριθεί με το μέσο εισόδημα ανά κεφαλή που χρησιμοποιείται στουςπόλοιπους τομείς της οικονομίας ιδίως, στους τομείς όπου οι μισθοί αντιπροσωπεύουν την βασική πηγή εισοδήματος, διότι το γεωργικό εισόδημα αποτελείται από το εισόδημα του γεωργού (από την εργασία του) και από το εισόδημα ή το κέρδος της γεωργικής του εκμετάλλευσης (το εισόδημα αυτό θεωρείται ως μικτό εισόδημα στους εθνικούς λογαριασμούς). Επιπλέον, ο αριθμός των ατόμων που απασχολούνται στη γεωργία εκφράζεται σε μονάδες, δηλαδή σε μονάδες ετήσιας εργασίας πράγμα το οποίο δεν συμβαίνει σε άλλους τομείς της οικονομίας.